	Katalog informacij javnega značaja Občine Ig- predpisi


Na podlagi 27. člena Zakona o urejanju prostora (Uradni list RS, št. 110/02 in 8/03) in Statuta Občine Ig (Uradni list RS, št. 2/00, 68/01, 3/03) je župan občine Ig dne 23. 2. 2006 sprejel:

PROGRAM PRIPRAVE

Občinskega lokacijskega načrta za območje VP 14/2 Ig
1. člen

S tem programom priprave se podrobneje določajo programska izhodišča, vsebina strokovnih podlag, način pridobitve strokovnih podlag in geodetskih podlag za pripravo občinskega lokacijskega načrta za območje urejanja VP 14/2 Ig (v nadaljevanju OLN)

2. člen

Ocena stanja, razlogi in pravna podlaga

Ob cesti Ig-Kremenica se nahaja opredeljeno območje poslovno obrtne cone, znotraj katere ser nahajajo objekti Silvaprodukt-a. Ostala zemljišča so v naravi komasirani barjanski travniki.

Naloga občine je, da podpira gospodarski razvoj ki zagotavlja možnosti za razvoj obrtne poslovne in proizvodne dejavnosti in odpiranje novih delovnih mest.

Pravna podlaga je v Dolgoročnem planu občin mesta Ljubljane za obdobje 1986-2000 za območje občine Ig (Ur. list SRS, št. 11/86 in Ur. list RS št. 23/91, 71/93, 62794, 70/98, 23/00, 26/04) kjer je opredeljeno območje poslovne cone na Igu z oznako VP 14/2.

S strani posameznih investitorjev smo prejeli pobude za gradnjo poslovno obrtnih objektov za opravljanje poslovno proizvodnih, storitvenih dejavnosti na področju občine Ig.
Pobuda za izdelavo lokacijskega načrta je utemeljena v dolgoročnem planu občine Ig in prikazana v grafičnem delu.

3. člen

Predmet in programska izhodišča OLN

Predmet izdelave lokacijskega načrta so vse prostorske ureditve, ki so potrebne za izgradnjo poslovne cone, ki se nahaja na jugozahodnem delu Iga, južno od ceste proti Kremenici, v izteku ceste Škofljica- Ig. 
Zaradi urbanizacije območja je potrebno izdelati:

· regulacijo Draščice dolvodno, 

· rekonstrukcija križišča na cesti R3 Škofljica -Ig s priključkom v poslovno cono,

· povečati kapacitete obstoječe ČN-Ig,

· ter izgradnjo komunalne in prometne infrastrukture znotraj območja urejanja.
Namembnost novo predvidenih objektov je opredeljena v planirani mreži karejev. Znotraj posameznega kareja se namenijo površine za gradnjo :

- trgovine z živili, 
- poslovnih objektov, 

- objekta za proizvodnjo živilske tehnologije, 
- trgovine z gradbenim materialom, 
- proizvodni objekt kovinske galanterije, 
- objekta za lesno predelavo, 
- parkirišča za težke kamione in gradbeno mehanizacijo, 

- objektov za gostinstvo in turizem, šport in rekreacijo ter izobraževalno dejavnost. 
Poleg naštetih dejavnosti si Občina Ig pridržuje pravico, da v fazi izdelave OLN –ja doda še katero od neimenovanih dejavnosti, ki jih potrdi Občinski svet. Nobena dejavnost ne bo smela imeti negativnega vpliva na okolje, to je vodo, zrak, zemljo in nivo hrupa.

Sestavni del OLN-ja bo izdelan program opremljanja za izgradnjo komunalne infrastrukture. Za gradnjo komunalne infrastrukture se lahko podpiše Urbanistična pogodba z bodočimi investitorji.
4. člen

Ureditveno območje OLN
Območje izdelave OLN-ja obsegajo zemljišča znotraj območja poselitve VP 14/2 Ig. Meja območja obdelave poteka na severni strani ob cesti iz Ig-a proti Kremenici, pri poljski poti parc. št. 1497/3 k.o. Dobravica zavije proti jugu in gre dalje po parc. št. 1497/1 k.o. Dobravica do južnega roba zemljišča parc. št. 1260/3,kjer zavije proti vzhodu in gre po meji zemljišč parc. št. 1246/5, 1246/4, 1246/3, 1169, seka 1498 in 1186/1, ter se po njeni zahodni meji nadaljuje proti severu ob meji parc. št. 1186/2, 1186/3, 1171/5, 1171/7, 1171/1, 1171/6 vse k.o. Dobravica, kjer se ob robu ceste iz Iga proti Kremenici konča.
Obstoječe objekte Silvaprodukta je potrebno priključiti na novo komunalno infrastrukturo. Posegi, ki so izven območja urejanja VP 14/2 Ig se nanašajo na rekonstrukcijo ceste R3-Škofljica-Ig in druge komunalno infrastrukturne ureditve.

4. člen

Organizacija priprave lokacijskega načrta in način pridobitve strokovnih rešitev

Postopek sprejemanja OLN-ja vodi pristojni upravni organ Občine Ig, za urejanje prostora (v nadaljevanju pripravljavec). Strokovno rešitev OLN-ja izdela organizacija, ki jo v skladu z Zakonom o javnih naročilih pridobi pripravljavec. 

5. člen

Sodelujoči organi, organizacije in skupnosti

Organi, organizacije in skupnosti, ki oblikujejo pogoje in usmeritve ter končna mnenja na lokacijski načrta VP 14/2 Ig, so:

· Direkcija Republike Slovenije za ceste, Izpostava Ljubljana, Tržaška 19,
· Elektro Ljubljana d.d., PE Ljubljana okolica,

· Telekom Slovenije d.d., PE Ljubljana okolica,

· Javno podjetje Vodovod-kanalizacija d.o.o., Vodovodna cesta 90, Ljubljana,
· Javno podjetje Snaga d.o.o., Povšetova ulica  6, Ljubljana,
· Javno podjetje Energetika, Verovškova 86, Ljubljana,

· Ministrstvo za obrambo, Uprava RS za varstvo pred naravnimi nesrečami,

· Ministrstvo za okolje in prostor, Agencija RS za okolje, Sektor za vodno območje , Oddelek območja srednje Save, Einspelerjeva 6, Ljubljana,

· Ministrstvo za zdravje, Zdravstveni inšpektorat RS,

· Zavod RS za varstvo narave, OE Ljubljana, Kersnikova 3,

· Zavod za varstvo kulturne dediščine Slovenije, Tržaška 4,
· Občina Ig – urbanizem,
· Občina Ig – promet,

· Drugi nosilci urejanja prostora, če se v postopku izdelave OLN ugotovijo utemeljene potrebe.
Organi, organizacije in skupnosti iz tega člena morajo podati svoje pogoje in usmeritve za pripravo predloga v 30. dneh od prejema vloge ter svoja končna mnenja na dopolnjeni predlog v 30. dneh od prejema vloge.
6. člen

Določitev vsebine in obsega potrebnih strokovnih podlag in drugih strokovnih gradiv

· Dolgoročni plan občine in mesta Ljubljane za obdobje 1986 - 2000 za območje Občine Ig (Uradni list SRS, št 11/86 in Uradni list RS, št. 23/91, 71/93, 62/94, 70/98, 23/00), ki opredeljuje območje obdelave VP 14/2 IG- Dobravica.
· Smiselno se upoštevajo izdelane Programske zasnove za zazidalni načrt za območje urejanja VP 14/2 Ig-Dobravica (Uradni list, RS št. 99/02).

· Izdelane strokovne podlage za Strategijo prostorskega razvoja občine Ig.

· Izdelana strategija gospodarskega razvoja občine Ig.

· Že izdelani reambulirani geodetski posnetek stanja parcel se dopolni z novimi spremembami katastrskih mej in z novo zakonodajo, kar zagotovi pripravljavec.

· Izdelan hidrološko hidravlični elaborat št. Projekta 2458/02, september 2002.

· Izdelano informativno geološko –geomehansko poročilo za potrebe načrtovanja Obrtno poslovne cone VP 14/2 Ig-Dobravica. 

· Pravilnik o vsebini, obliki in načinu priprave državnih in OLN ter vrstah njihovih strokovnih podlag (Uradni list št. 86/04). 

V kolikor bo iz pridobljenih smernic razvidno, da je potrebno izdelati še dodatne strokovne podlage se le-te izvedejo.
7. člen

Določitev rokov izdelave OLN
S tem programom priprave se določijo naslednji okvirni roki:

· Pripravljavec je že posredoval na MOP »Obvestilo o nameri izdelave OLN – VP 14/2 »,

· Prva prostorska konferenca – februar 2006,
· Pridobitev smernic od nosilcev urejanja prostora– marec 2006,

· Izdelava osnutka lokacijskega načrta – april 2006.
· Javna razgrnitev in javna razprava - april 2006,

· Priprava stališč do pripomb in predlogov ter upoštevanje le-teh - maj2006,

· Izdelava dopolnjenega predloga – maj 2006

· pridobitev soglasij – junij 2006,

· Sprejem predloga OLN-ja na občinskem svetu – junij 2006,
· Sprejem predloga programa opremljanja – junij 2006
· Objava v Uradnem listu – julij 2006.

8. člen

Predvideni stroški izdelave OLN
Stroški izdelave OLN-ja so predvideni v proračunski postavki prostorsko načrtovanje  Občine Ig.
9. člen

Ta program priprave se objavi v Uradnem listu RS in začne veljati z dnem objave.

Št.: 3505/002/2006
Datum: Ig, 23. 2. 2006
  Župan

Občine Ig

      Janez Cimperman, l.r.

